**VÝZVA NA PREDLOŽENIE PONUKY**

obstaranie zákazky podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (zákon o VO)

1. Identifikácia verejného obstarávateľa:

Názov organizácie: Štátna ochrana prírody Slovenskej republiky

Adresa organizácie: Tajovského 28B, 974 01 Banská Bystrica

IČO: 17058520

Kontaktná osoba: Ing. Alena Grešková

Telefón: +421 484722029

Fax: +421 484722036

E-mail: alena.greskova@sopsr.sk

2. Názov predmetu zákazky: **Vypracovanie dokumentácie ochrany prírody pre územia európskeho významu a mapovanie mokraďových biotopov**

3. Opis predmetu zákazky: Verejný obstarávateľ rozdelil zákazku na 3 časti :

1. časť: získanie podkladov (vrátane mapovania biotopov), ich spracovanie a vyhotovenie programu starostlivosti pre územia európskeho významu Rieka Orava a ramsarskú lokalitu Rieka Orava a jej prítoky (ÚEV Rieka Orava / RL Rieka Orava a jej prítoky zároveň CHA Rieka Orava) v súlade s prílohou č. 18 vyhl. č. 24/2003 Z. z. v znení neskorších predpisov. Územie má výmeru 583 ha.

2. časť: získanie podkladov (vrátane mapovania biotopov), ich spracovanie a vyhotovenie programov záchrany pre ramsarskú lokalitu Parížske močiare (RL Parížske močiare, zároveň NPR Parížske močiare a CHA Alúvium Paríža) a územie európskeho významu Číčovské luhy (ÚEV Číčovské luhy, zároveň NPR Číčovské mŕtve rameno) v súlade s prílohou č. 18 vyhl. č. 24/2003 Z. z. v znení neskorších predpisov. Územie má výmeru 862 ha.

3. časť: doplnenie zlepšenie a sprístupnenie údajovej základne o mokradiach (ich biotopoch a druhoch) pre územie v pôsobnosti Správy CHKO Dunajské luhy (mimo Bratislavského kraja) prostredníctvom prieskumu zatiaľ nezmapovaných území (inventarizácia mokradí), na území CHKO Dunajské luhy a ramsarskej lokality Dunajské luhy a prekrývajúcich sa území sústavy NATURA 2000 ( územia európskeho významu, spracovanie databáz a GIS vrstiev a požadovaných výstupov v zmysle platnej metodiky ako podklad pre budúce vypracovanie programu starostlivosti. Územie má výmeru 13 117 ha.

4. Miesto dodania predmetu zákazky: Štátna ochrana prírody Slovenskej republiky, Tajovského 28B, 974 01 Banská Bystrica

5. Nomenklatúra / Klasifikácia CPV:

Hlavný predmet obstarávania: 73110000-6 – Výskum

 Doplňujúce predmety: 73000000-2 – Výskum a vývoj a poradenské služby 73210000-7 – Poradenské služby pre výskum 71620000-0 – Analytické služby 71241000-9 – Štúdia realizovateľnosti, poradenská služba, analýza 90711300-7 – Analýza indikátorov životného prostredia v iných prípadoch ako v súvislosti so stavbou

6. Rozdelenie predmetu zákazky na časti: Verejný obstarávateľ požaduje predložiť cenovú ponuku na každú časť samostatne, a to na jednu dve alebo na všetky tri časti.

7. Možnosť predloženia variantných riešení: Verejný obstarávateľ neumožňuje predložiť variantné riešenie.

8. Lehota na dodanie všetkých 3 častí zákazky: 13 mesiacov od účinnosti zmluvy

9. Hlavné podmienky financovania a platobné podmienky:

 Predmet zákazky bude financovaný z prostriedkov nenávratného finančného príspevku z operačného programu „Životné prostredie“, realizovaného Ministerstvom životného prostredia Slovenskej republiky.

Predmet zákazky sa bude financovať formou bezhotovostného platobného styku na základe vystavenia faktúry. Predpokladom na vystavenie faktúry bude, vzhľadom k podmienkam poskytovania prostriedkov pre projekty štrukturálnych fondov Európskej únie, právoplatnosť a účinnosť zmluvy, potvrdenej oprávnenými zástupcami objednávateľa a zhotoviteľa. Lehota splatnosti faktúry bude 60 dní odo dňa jej doručenia objednávateľovi. Zmluvné strany v zmluve o dielo týmto výslovne vyhlásia, že 60 dňová lehota splatnosti faktúr vystavených zhotoviteľom objednávateľovi v žiadnom prípade nie je v hrubom nepomere k právam a povinnostiam vyplývajúcim z tejto zmluvy pre zhotoviteľa a takého dojednanie odôvodňuje povaha predmetu plnenia v zmysle tejto zmluvy. Faktúra sa zaplatí bankovým prevodom na účet zhotoviteľa.

10. Podmienky účasti uchádzačov, predloženie dokladov:

* Uchádzač predloží doklad o oprávnení poskytovať službu (postačuje kópia);

Splnenie tejto požiadavky uchádzač preukáže kópiou dokladu .

* Uchádzač predloží doklady o vzdelaní a odbornej praxi alebo o odbornej kvalifikácii riadiacich zamestnancov, zodpovedných za poskytnutie služby,

Splnenie tejto požiadavky uchádzač preukáže kópiou dokladu o najvyššie dosiahnutom vzdelaní a profesným štruktúrovaným životopisom.

* Verejný obstarávateľ požaduje predloženie dokladov preukazujúcich splnenie podmienok účasti – technickú spôsobilosť, o odbornej spôsobilosti (najvyššie dosiahnuté vzdelanie) najmenej jednej osoby v oblasti prírodných vied, s minimálne 3 ročnou praxou v oblasti mapovania, prieskumov alebo monitoringu nelesných biotopov,

Splnenie tejto požiadavky uchádzač preukáže kópiou dokladu o najvyššie dosiahnutom vzdelaní a profesným štruktúrovaným životopisom, v ktorom uvedie nasledovné informácie : meno a priezvisko osoby, údaje o vzdelaní, odbornej kvalifikácii, počet rokov praxe v danom odbore, zoznam projektov, na ktorých pracoval.

12. Lehota na predkladanie ponúk: Do 9.12.2013

Adresa, na ktorú sa majú ponuky doručiť: Štátna ochrana prírody Slovenskej republiky, Tajovského 28B, 974 01 Banská Bystrica; resp. mailom na nasledovnú adresu: alena.greskova@sopsr.sk

13. Lehota viazanosti ponúk: Do 31.3.2014

14. Kritériá na hodnotenie ponúk :

Jediným hodnotiacim kritériom je najnižšia cena v EUR bez DPH, ktorú predloží uchádzač v priloženej tabuľke.

1. časť zákazky

Získanie podkladov (vrátane mapovania biotopov), ich spracovanie a vyhotovenie programu starostlivosti pre územie európskeho významu Rieka Orava a ramsarskú lokalitu Rieka Orava a jej prítoky.

|  |  |  |  |  |
| --- | --- | --- | --- | --- |
| **Por. č.** | **Názov položky** | **Počet****dní** | **Jednotková cena****bez DPH****v eur** | **Celková cena** **bez DPH****v eur** |
| 1.  | Získanie a spracovanie podkladov pre PS – mapovanie biotopov |  |  |  |
| 2. | Získanie a spracovanie podkladov pre PS – zoologické prieskumy |  |  |  |
| 3.  | Spracovanie predbežnej verzie programu starostlivosti |  |  |  |
| 4. | Prekonzultovanie predbežnej verzie a dopracovanie finálnej verzie PS |  |  |  |
| CENA SPOLUbez DPH |
| DPH 20 % |
| CENA SPOLUs DPH |

 Dňa . . . . . . . . . . . . . . . . . . . . . . . . . . . . . . . . . . . .

Podpis osoby oprávnenej konať za uchádzača

2. časť zákazky

Získanie podkladov (vrátane mapovania biotopov), ich spracovanie a vyhotovenie programov záchrany pre ramsarskú lokalitu Parížske močiare a územie európskeho významu Číčovské luhy.

|  |  |  |  |  |
| --- | --- | --- | --- | --- |
| Por. č. | Názov položky | Počet dní | Jednotková cenabez DPHv eur | Celková cena bez DPHv eur |
| 1.  | Získanie a spracovanie podkladov pre PZ – mapovanie biotopov |  |  |  |
| 2. | Získanie a spracovanie podkladov pre PZ – zoologické prieskumy |  |  |  |
| 3.  | Spracovanie predbežnej verzie programov záchrany |  |  |  |
| 4. | Prekonzultovanie predbežnej verzie a dopracovanie finálnej verzie PZ |  |  |  |
| CENA SPOLUbez DPH |
| DPH 20 % |
| CENA SPOLUs DPH |

Dňa . .. . . . . . . . . . . . . . . . . . . . . . . . . . . . . . . . . .

Podpis osoby oprávnenej konať za uchádzača

3. časť zákazky

Doplnenie, zlepšenie a sprístupnenie údajovej základe o mokradiach (ich biotopoch a druhoch) pre územie v pôsobnosti Správy CHKO Dunajské luhy (mimo Bratislavského kraja) prostredníctvom prieskumu zatiaľ nezmapovaných území (inventarizácia mokradí), na území CHKO Dunajské luhy a ramsarskej lokality Dunajské luhy a prekrývajúcich sa území sústavy Natura 2000.

|  |  |  |  |  |
| --- | --- | --- | --- | --- |
| Por. č. | Názov položky | Počet dní | Jednotková cenabez DPHv eur | Celková cena bez DPHv eur |
| 1.  | Získanie a spracovanie podkladov - mapovanie biotopov |  |  |  |
| 2. | spracovanie databáz, GIS vrstiev a požadovaných výstupov |  |  |  |
| CENA SPOLUbez DPH |
| DPH 20 % |
| CENA SPOLUs DPH |

Dňa . . . . . . . . . . . . . . . . . . . . . . . . . . . . . . . . . . . .

 Podpis osoby oprávnenej konať za uchádzača

15. Ďalšie informácie verejného obstarávateľa:

Verejný obstarávateľ si vyhradzuje právo neprijať ponuky, ak sa zmenia okolnosti, za ktorých bolo toto zadávanie zákazky vyhlásené, ak ani jeden uchádzač nesplní podmienky účasti, alebo ani jedna z predložených ponúk nebude zodpovedať určeným požiadavkám na predmet zákazky.

 Zákazka je súčasťou schváleného projektu štrukturálnych fondov „Zabezpečenie starostlivosti o mokrade SR, zvyšovanie environmentálneho povedomia o mokradiach a budovanie kapacít“, kód projektu: 24150120025. Uvedený projekt je súčasťou operačného programu Životné prostredie, prioritná os 5 – Ochrana a regenerácia prírodného prostredia.

**Verejný obstarávateľ si vyhradzuje právo, vzhľadom na podmienky „Zmluvy o poskytnutí nenávratného finančného príspevku“, podpísať zmluvu s úspešným uchádzačom až po overení postupov verejného obstarávania zo strany riadiaceho orgánu.**

Pri podpise zmluvy s úspešným uchádzačom verejný obstarávateľ požaduje predloženie dokladu o odbornej spôsobilosti pre spracovanie dokumentácie ochrany prírody (podľa § 55 zákona č. 543/2002 Z. z. vydáva MŽP SR)

Zákazku zadal : Ing. Alena Grešková

Dátum: 29.11.2013